Document ID: 31997D0275

Komisijas Lēmums
(1997. gada 9. aprīlis),
ar kuru groza Lēmumu 93/25/EEK, ar ko apstiprinātas dažas apstrādes procedūras, kuras kavē patogēno mikroorganismu attīstību gliemenēs un jūras gliemežos
(Dokuments attiecas uz EEZ)
(93/275/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus attiecībā uz zvejniecības produktu ražošanu un laišanu tirgū [1], kurā jaunākie grozījumi izdarīti ar Direktīvu 96/23/EK [2], un jo īpaši tās pielikuma IV nodaļas IV daļas 2. punktu,
tā kā Komisijas 1993. gada 11. decembra Lēmums 93/25/EEK, ar ko apstiprinātas dažas apstrādes procedūras, kuras kavē patogēno mikroorganismu attīstību gliemenēs un jūras gliemežos [3], paredz trīs dažādus termiskas apstrādes veidus, kas spēj nodrošināt šo produktu higiēniskumu;
tā kā Nīderlande piedāvā citu risinājumu Lēmuma 93/25/EEK pielikumā aplūkoto paņēmienu vietā;
tā kā šo apstrādes procedūru pārbaudījusi un atzinīgi novērtējusi Pastāvīgā veterinārijas komiteja;
tā kā jāgroza Lēmuma 93/25/EEK pielikums, tajā iekļaujot šo apstrādes procedūru;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Ar šo pantu izdara šādus grozījumus pielikumā 1993. gada 11. decembra Lēmumam, ar ko apstiprinātas dažas apstrādes procedūras, kuras kavē patogēno mikroorganismu attīstību gliemenēs un jūras gliemežos.
Pielikuma B punktu papildina ar šādu tekstu:
"3. - tvaicēšana slēgtā traukā zem spiediena:
- ievērojot 1. punktā minētās prasības attiecībā uz gliemju gatavošanas laiku un gliemju miesas iekšējo temperatūru,
- nodrošinot slēgtā trauka vienmērīgu sasilšanu ar apstiprinātas metodikas palīdzību, kas balstās uz iekšējo pārbaužu programmu."
2. pants
Šis lēmums ir adresēts dalībvalstīm.
Briselē, 1997. gada 9. aprīlī

Labels: 0
3
17
6